Държавен вестник, бр. 37, 2019 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  37
МИНИСТЕРСТВО 
НА ВЪТРЕШНИТЕ РАБОТИ
СПОРАЗУМЕНИЕ 
между Република България и Република 
Македония за сътрудничество при бедствия
(Утвърдено с Решение № 141 от 14 март 
2019 г. на Министерския съвет. В сила от 
26 март 2019 г.)
Република България и Република Македо­
ния, държавите – страни по това Споразуме­
ние, наричани по-долу „Страните“;
като отчитат все по-силно изразяващия 
се трансграничен характер на природните 
и предизвиканите от човека бедствия, не­
обходимостта от навременни и ефективни 
решения на свързаните с тях въпроси чрез 
международно сътрудничество и важността 
на координирането на съвместните усилия на 
двете държави в тази сфера;
като признават усилията на ООН в областта 
на превенцията на бедствията и намаляване 
на последствията от тях и приетите в тази 
сфера основни международни документи;
като подкрепят усилията на НАТО и Ев­
роатлантическия съвет за партньорство в 
областта на оказване на помощ при бедствия;
като взимат под внимание Заключенията на 
Съвета на ЕС относно укрепване на капацитета 
на Съюза за реагиране при бедствия – към 
интегриран подход за управление на бедствия, 
който включва предотвратяване, подготвеност, 
реагиране и възстановяване при природни и 
предизвикани от човека бедствия в ЕС или 
в трети страни;
като взимат предвид Механизма на Съюза 
за гражданска защита и неговия принос за 
развитието на способности за бързо и ефек­
тивно реагиране, използвайки модули за 
гражданска защита;
като изтъкват, че през последните години 
се забелязва нарастване на честотата и сери­
озността на природните и предизвиканите от 
човека бедствия;
решени да насърчават и развиват съ­
трудничеството при бедствия между двете 
държави в съответствие с националните им 
законодателства, 
се споразумяха за следното:
Член 1
Предмет
Настоящото Споразумение определя об­
щата рамка за сътрудничество в областта на 
превенцията, готовността и реагирането при 
бедствия, както и условията и реда за оказване 
на доброволна помощ между Страните в случай 
на бедствие на територията на някоя от тях. 
Член 2
Определения
За целите на настоящото Споразумение се 
въвеждат следните определения: 
„бедствие“ е събитие или поредица от съ­
бития, предизвикани от природни явления, 
инциденти, аварии или други извънредни 
обстоятелства, които засягат или застрашават 
живота или здравето на населението, имуще­
ството или околната среда в размери, които 
изискват предприемането на мерки или учас­
тието на специализирани сили и използването 
на специални ресурси;
„страна, искаща помощ“ е Страната, чийто 
компетентен орган, посочен в чл. 3, ал. 2, е 
отправил искане за помощ до другата Страна; 
„страна, оказваща помощ“ е Страната, 
чийто компетентен орган, посочен в чл. 3, 
ал. 2, оказва помощ на Страната, отправила 
искането;
„спасителен екип“ е адекватно обучен и еки­
пиран невоенен екип, определен от Страната, 
оказваща помощ, за предоставяне на помощ;
„оборудване“ са материали, технически 
и транспортни средства, лекарства и меди­
цинска техника, и индивидуални комплекти 
за членовете на спасителния екип и/или на 
експертите;
„средства за подпомагане“ са стоки и ма­
териали, определени за безплатна и безмитна 
доставка от Страната, оказваща помощ, за 
нуждите на засегнатото население в Страната, 
искаща помощ;
„експерт“ е специалист в областта на защи­
тата при бедствия, с подходящо оборудване и 
средства за подпомагане, изпратен да помага 
на Страната, искаща помощ;
„помощ при бедствие“ е всяко действие, 
предприето по време на бедствие или след 
него, за спасяване на живот, опазване на 
имущество или доставка на средства за под­
помагане, което е насочено към овладяване 
на неговите непосредствени последици; 
„компетентен орган“ е органът, опреде­
лен от всяка от Страните за управление и 
координация на дейностите по настоящото 
Споразумение;
„транзитна държава“ е държавата, през 
чиято територия се транспортират спасител­
ните екипи и/или експертите, оборудването и 
средствата за подпомагане, за да се предостави 
помощ на трета страна.
Член 3 
Компетентни органи и точки за контакт
(1) За целите на настоящото Споразуме­
ние страните си сътрудничат пряко в 
рамките на компетенциите си по наци­
оналните си законодателства.
(2) Компетентните органи по настоящото 
Споразумение са: 
МИНИСТЕРСТВА 
И ДРУГИ ВЕДОМСТВА